تورکیه پرزیدنتی رجب طیب اردوغان، شهیدلری آنما و دموکراسی میتینگینده کورسویه "میللی ایراده‌نین گور سسی" آنونس‌لار یولداشلیغیندا چیخدی.
دانیشماسینا، "15 ژو.یه گئجه‌سی وطنینی فتویه جانی باهاسینا تسلیم ائتمه‌ین میللتیمه میننتدارلیغیمی بیل‌دیریرم" دئیه باشلایان اردوغان "سانکی اؤلومو اؤلدوردوک‌لرینی" سؤیلدیگی 240 شهیدی بیر دفعه داها رحمتله آندیغینی سؤیله‌دی.
"بو میللت مین ایل اوّل مالازگیرتده آنادولونون قاپی‌لارینی هانسی اینانجلا آچدینیز ایسه، 15 ژوئیه‌ده ده عینی اینانجلا حرکت ائتدی"دئین اردوغان، عینی گئجه تورکیه‌نین ییخیلماسینی گؤزله‌ین دوشمن‌لرین آرتیق ایشلری‌نین چوخ داها چتین اولدوغونو گؤردوک‌لرینی سؤیله‌دی.
یئنی‌کاپی میدانیندا وئریلن گؤرونوشون ده دوشمن‌لری ان آز 16 ژوئیه صاباحینداکی قدر اؤلدودوغونو وورغولایان پرزیدنت، بو منظره‌نین گله‌جه‌یه صاحب چیخمانین اعلانی و اثباتی اولدوغونو قید ائتدی.
"آرتیق معاصیر مدنیت‌لر سویه‌سی‌نین اوستونه چیخمانین زامانی‌دیر"دئین اردوغان، تورک میللتی‌نین بو منظره ایله بیرلیک و بیرلیگین یالنیز شعار اولمادیغینی، لازیم اولدوغوندا حرکته کئچدیگینی ثبوت، بون‌دان غورور دویدوغونو ایفاده ائتدی.
آتاتورکون 1920لردکی ایشغال ایللرینده تورک میللتی‌نین بونو (ایشغا‌لی) اصلا قبول ائتمه‌یه‌جک قدر اوجا اولدوغونو سؤیلدیگینی یازان اردوغان؛
"غازی مصطفی کمالین 96 ایل سونرا، یئنی‌کاپی میدانیندا من ده دئییرم: بو میللت اسارت قبول ائتمز" دئدی.
خائین کودتا تلاشی زامانی، کودتاچی‌لرین دیرئندیغی اوچون بدنی باشین‌دان قوپاریلمیش قادین جسدینه بئله راستلانیلدیغینی خاطیرلا‌دان پرزیدنت، بو خائین‌لری اعدام جزاسی ایسته‌ین خالقین بو طلبی‌نین تورکیه بؤیوک میللیت مجلیسی نظره آلیناجاغینی، اؤنونه گلدیگینده ایسه اؤزونون ده لازیم اولانی ائده‌جگینی قید ائتدی.
فتونون تورکیه‌یه یؤنلیک تهدیدین ظاهری ماشاسی اولدوغونو ایفاده ائدن پرزیدنت اردوغان، تورک سیلاحلی گوجلرینی محاکیمه‌یه، پولیس تشکیلاتینا، مکتب‌لره، خسته‌خانا‌لارا قدر سیزان بوتون تشکیلات‌لارین، آدی پ.ک.ک-یا دا داعشی ده اولسا تورک میللتی‌نین دوشمنی اولدوغونو، حقوق ایچینده اورتا‌دان قالدیریلاجاق‌لارینی قید ائتدی.
اردوغان؛ توتولان بو بیرلیک و برابرلیک دویغوسونون بیر میلاد حالینا چئوریلمه‌سی لازیم اولدوغونو وورغولایا‌راق، فتونون یاخین تاریخده سبب اولدوغو بوتون حادثه‌لرین (شوپهه‌لی ادعا‌لار، ایمتحان‌لار) تکرار مذاکیره یاتیریلماسی لازیم اولدوغونو ایفاده ائتدی.
15  ژوئیه‌دن بو یانا 80 میلیون وطنداشین تک سس تک اورک اولدوغونو خاطیرلا‌دان اردوغان، بو گون ده یئنی‌کاپیدا بایراغین بیرلشدیریجی گوجو آلتیندا بیر یئره گلیندیگینی، او گون‌دن بو یانا توتولان دموکراسی نؤبئتی‌نین تاچلاندیریلدیغینی وورغولادی.
"او گئجه میناره‌لردن اذان‌لار-سالا‌لار یوکسلدی، دئین اردوغان، بو میللتین مایاسی‌نین ساغلام اولدوغو گئرچگینی هر کسین قبول ائتمه‌سی لازیم اولدوغونا ایشاره ائتدی.
اردوغان سؤزلرینی؛
